Malawi vapp
Malawi vapp on Malawi riigivapp. Vapp on kasutusel alates 1964. aastast. Selle kujundus põhineb varasemal Njassamaa vapil. Vapikilpi hoiavad Sapitwa mäel seisvad lõvi ja leopard, kilbi kohal on kiiver ja kilg-merikotkas. Sinised lained kilbil kujutavad Njassa järve, kuldne lõvi sümboliseerib Inglismaad ning päike vabadust. Kilbi all on kuldne lint ingliskeelse rahvusliku deviisiga "Unity and freedom" ('ühtsus ja vabadus').